
Tee ehitusloa andmine ( Raja tn 5 )  

1. ASJAOLUD JA MENETLUSE KÄIK

14.08.2017 läbivaatamiseks laekus Raja tn 5 (katastriüksuse tunnus 51101:007:0124) kinnistul tee, autoparkla, jalgrattaparkla, jalgteede rajamiseks tee ehitusloa taotlus koos tee ehitusprojektiga (linnavalitsuse dokumendiregistris nr 8133/1-16). 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, mis on  kooskõlastanud või andnud arvamuse tee ehitusprojektile ( dok. reg nr. 8133/1-16 ja 8831/1-16).

Ehitusprojekt koos taotlusega on kaks korda tagastatud taotlejale märkuste kõrvaldamiseks.

18.09.2017 lõplikult kõrvaldatud puudustega ehitusprojekt on  projekteerija poolt tagastatud.

18.09.2017 kõik kaasatud isikud kooskõlastasid ehitusprojekti, sh mõnel kooskõlastajal on kooskõlastamisel määratud tingimused.

1.Arhitektuuri ja Linnaplaneerimise ameti tingimused:
“1.1. Lisada projekti liikluskorralduse osa puuduvat teemärgistust (eraldusjooned erisuundade vahel, suunanooled, jm. vajalik) - et liikluskorraldus valmis parkimisplatsil oleks selge ja kõigile ühiselt mõistetav.
1.2. Projekteeritava ala piirides on olemas tehnovõrkude kaitsevööndid. Juhul, kui projekteeritav ala puudutab võõraid kaitsevööndeid, siis tuleb võtta nõusolek kaitsevööndite valdajatelt”.
2.Linnamajandusameti tingimused: “Esitada valgusarvutust kooskõlastatud valgustitega”.

2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks või ehitusprojekti ekspertiisi tegemise.

2.4. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

3.1.  Väljastada tee ehitusluba Raja tn 5 avalikult kasutatava tee, autoparkla, jalgrattaparkla, jalgteede rajamiseks.

3.2. Enne ehitustööde alustamist täita Arhitektuuri- la Linnaplaneerimise Ameti ning Linnamajandusameti toodud tingimused.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

